سیستان ؤ بلۆچستانِ شورا هماهنگیِ دینی مدرسه‌یانی نوزدهمی وعظ، نبشتانک، شعر ؤ سرودِ مسابقات گوستگێں هفتگِ آخرا برجم دارگ بوت.
په سنی‌آنلائنِ هالکاریا، اِے مسابقاتِ بنگێجی دیوان سےشنبه (1 اسفند 1396) مغربا رند زاهدانِ مولانا عبدالعزیزِ دینی مدرسه‌یا بنگێج بوت. اِے مسابقاتِ بنگێجی دیوانا واجه مفتی عبدالقادر عارفیا گپ ؤ بیان کرت.
رند چه بنگێجی دیوانا، دینی مدرسه‌یانی گێش چه 170 گچتگێں طالبا گۆں پنچ زبان بلوچی، پارسی، عربی ؤ انگریزیا مں وعظ، نبشتانک، شعر ؤ سرودِ تها گۆں وت مسابقه دات.
دیوانِ گڈی بهرا که پنج‌شنبهِ نمرۆچا برجم دارگ بوت، واجه مفتی محمدقاسم قاسمیا بیان کرت.
اِے دیوانِ گڈسرا آ طالباں که مسابقه تها نام اِش کٹّتگ اَت، داد ؤ جائزه دیگ بوتنت.